CELEX: 62013CA0311
Language: lt
Date: 2014-11-05 00:00:00
Title: Byla C-311/13: 2014 m. lapkričio 5 d. Teisingumo Teismo (penktoji kolegija) sprendimas byloje ( Centrale Raad van Beroep (Nyderlandai) prašymas priimti prejudicinį sprendimą) O. Tümer/Raad van bestuur van het Uitvoeringsinstituut werknemersverzekeringen (Darbuotojų apsauga jų darbdaviui tapus nemokiam — Direktyva 80/987/EEB — Darbuotojas, trečiosios šalies pilietis, neturintis galiojančio leidimo gyventi šalyje — Teisės gauti išmokas bankroto atveju nepripažinimas)

12.1.2015   
            
            
               LT
            
            
               Europos Sąjungos oficialusis leidinys
            
            
               C 7/7
            
         2014 m. lapkričio 5 d. Teisingumo Teismo (penktoji kolegija) sprendimas byloje (Centrale Raad van Beroep (Nyderlandai) prašymas priimti prejudicinį sprendimą) O. Tümer/Raad van bestuur van het Uitvoeringsinstituut werknemersverzekeringen
   
   (Byla C-311/13) (1)
   
   ((Darbuotojų apsauga jų darbdaviui tapus nemokiam - Direktyva 80/987/EEB - Darbuotojas, trečiosios šalies pilietis, neturintis galiojančio leidimo gyventi šalyje - Teisės gauti išmokas bankroto atveju nepripažinimas))
   (2015/C 007/09)
   Proceso kalba: nyderlandų
   
      Prašymą priimti prejudicinį sprendimą pateikęs teismas
   
   
      Centrale Raad van Beroep
   
   
      Šalys pagrindinėje byloje
   
   
      Ieškovas: O. Tümer
   
      Atsakovė: Raad van bestuur van het Uitvoeringsinstituut werknemersverzekeringen
   
   
      Rezoliucinė dalis
   
   1980 m. spalio 20 d. Tarybos direktyvos 80/987/EEB dėl darbuotojų apsaugos jų darbdaviui tapus nemokiam, iš dalies pakeistos 2002 m. rugsėjo 23 d. Europos Parlamento ir Tarybos direktyva 2002/74/EB, nuostatas reikia aiškinti taip, kad pagal jas draudžiamos nacionalinės teisės nuostatos dėl darbuotojų apsaugos jų darbdaviui tapus nemokiam, kaip nagrinėjamos pagrindinėje byloje, pagal kurias trečiosios šalies pilietis, neteisėtai gyvenantis atitinkamoje valstybėje narėje, nelaikomas darbuotoju, galinčiu gauti išmokas darbdavio bankroto atveju, mokamas remiantis darbdavio bankroto atveju neapmokėtais su darbo užmokesčiu susijusiais reikalavimais, nors pagal tos valstybės narės civilinės teisės normas tas trečiosios šalies pilietis laikomas „darbuotoju“, turinčiu teisę gauti darbo užmokestį, dėl kurio gali pareikšti ieškinį savo darbdaviui nacionaliniuose teismuose.
   
      (1)  OL C 250, 2013 8 31.